
J E G Y Z Ő K Ö N Y V


Készült: Nemesgörzsöny Község Önkormányzata Képviselő-testületének 2026. július 20-i nyilvános üléséről, mely 15 óra 30 perckor kezdődött.

Az ülés helye: Nemesgörzsönyi Közös Önkormányzati Hivatal 

Jelen vannak: Nemesgörzsöny Község Önkormányzata Képviselő-testülete részéről

		Tatai László polgármester
		Buzás Károly
Ballér Zoltán	
		Jánosa-Bejczi Dóra
		Som Brigitta		
				
Távol van: 	-
	      	      
Tanácskozási joggal: Novák Edit aljegyző 
		
Érdeklődő:     -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van.. Mivel egyéb kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:
45/2026.(VII.20.) önkormányzati határozat
Nemesgörzsöny Község Önkormányzatának képviselő-testülete 2026. július 20-i ülésének napirendjét az alábbiak szerint határozza meg:
1) Az alpolgármester tiszteletdíjának megállapításáról és a költségtérítés megszüntetéséről
Előadó: polgármester
2) Településkép védelméről szóló rendelet módosítása
Előadó: polgármester
3) Aktuális ügyekről tájékoztatás
Előadó: polgármester

Napirendek tárgyalása:
1)Az alpolgármester tiszteletdíjának megállapításáról és a költségtérítés megszüntetéséről
Előadó: polgármester

Tatai László polgármester ismerteti az előterjesztést. Elmondja, hogy a jogszabályi kötelezettségnek eleget téve dönteni kell az alpolgármester költségtérítésének megszüntetéséről. A polgármester költségtérítése is megszűnik. 
Tatai László  polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
46/2026. (VII.20.) önkormányzati határozat
Nemesgörzsöny Önkormányzatának Képviselő-testülete visszavonja a 47/2024. (X. 7.) Kt. határozatát.
A Képviselő-testület a Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján Buzás Károly alpolgármester havi bruttó tiszteletdíját 2026. július 1. napjától változatlanul 60.000 Ft összegben állapítja meg.
A Képviselő-testület megállapítja, hogy az alpolgármestert 2026. július 1. napjától költségtérítés nem illeti meg.
A Képviselő-testület felkéri a jegyzőt, hogy a határozat végrehajtásáról, valamint a szükséges munkajogi intézkedésekről gondoskodjon.
Határidő: azonnal
Felelős: polgármester, jegyző

2)Településkép védelméről szóló rendelet módosítása
Előadó: polgármester
Tatai László polgármester elmondja, hogy az iskola bővítése van szükség a módosításra. Az önkormányzatnak nincs erre pénze.
Novák Edit aljegyző elmondja, hogy felvette a kapcsolatot az egyházközséggel, és azt a tájékoztatást adták, hogy megtérítik a módosítás költségét.
Tatai László  polgármester megkérdezi, van-e valakinek még kérdése, hozzászólása.
Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:
47/2026. (VII.20.) önkormányzati határozat
Nemesgörzsöny Község Képviselő Testülete az iskolabővítés ideiglenes építményének megvalósíthatósága érdekében a településképi rendeletének módosítását határozza el az alábbi szempontok figyelembe vételével:
A 11/2017.(XII.29.) TKR tegye lehetővé közfunkciót ellátó ideiglenes (5 évnél nem hosszabb ideig fennálló) építmények esetében:
1) lapostetős konténerépítmény elhelyezését,
2) homlokzati és tetőburkolatnál a fémburkolat megjelenésé.

Határidő: 	folyamatos
Felelős: 	Tatai László polgármester
	Ivanics Barbara jegyző
	Novák Edit aljegyző

3)Aktuális ügyekről tájékoztatás
Előadó: polgármester
Novák Edit aljegyző elmondja, hogy az előterjesztésekkel együtt mindenki megkapta a tájékoztatást a vagyonnyilatkozatokkal kapcsolatos jogszabályváltozásokról. A képviselők, polgármester, alpolgármester vagyonnyilatkozatát fel kell tenni a honlapra, a hozzátartozók vagyonnyilatkozata továbbra sem nyilvános. A vagyonnyilatkozat készítés elmulasztása, adat, tény szándékos valótlan közlése méltatlansági ok.
Tatai László polgármester elmondja, a csúszdás mászóvár elbontásra került, helyére a régi játszótérről átkerült a csúszdás játék. 
Ballér Zoltán képviselő elmondja, hogy nem érti, miért lett elbontva, ha a felülvizsgálat javítást írt elő.
Tatai László polgármester elmondja, hogy az ellenőr biztos nem mászott fel a játékra.
Novák Edit aljegyző elmondja, hogy a felülvizsgáló nem ilyen szempontok alapján vizsgál.
Ballér Zoltán képviselő elmondja, hogy ami át lett rakva, az védettebb helyen volt, volt festve, azért nézett ki jobban, majd most azt is megkezdi az időjárás.
Buzás Károly alpolgármester elmondja, hogy a többi hiba kijavítása folyamatban van.
Som Brigitta képviselő megkérdezi, hogy a lezárt játszótérre hogyan mennek be?
Tatai László polgármester elmondja, hogy ő becsukta az ajtót.
Novák Edit aljegyző elmondja, hogy nem elég kilincsre csukni, azt le kell lakatolni. Ez már sokszor volt téma, többször is elmondtam.
Ballér Zoltán képviselő megkérdezi, hogy a sütő maradt-e a tengo pályánál.
Tatai László polgármester elmondja, hogy igen, és egyébként el van repedve, össze fog törni.
Ballér Zoltán képviselő megkérdezi, hogy akkor hogyan lett volna felállítva a focipályánál.
Tatai László polgármester elmondja, hogy akkor a Norbi megcsinálta volna.
Jánosa-Bejczi Dóra képviselő megkérdezi, hogy itt nem csinálja  meg a Norbi?
Tatai László polgármester elmondja, hogy nem.
Jánosa-Bejczi Dóra képviselő megkérdezi, hogy miért nem.
Tatai László polgármester elmondja, hogy mert nem.
Ballér Zoltán képviselő megkérdezi, hogy lett-e jelentkező a diákmunkára.
Tatai László polgármester elmondja, hogy egy jelentkező volt, a Boti.
Ballér Zoltán képviselő megkérdezi, hogy milyen munka lesz neki szánva.
Tatai László polgármester elmondja, hogy festés.
Ballér Zoltán képviselő elmondja, hogy mobil állást tudna szerezni a festéshez.
Tatai László polgármester elmondja, hogy az Annával le tudja festeni.
Ballér Zoltán képviselő elmondja, hogy a mostani részt még a felállítás előtt, a földön kellene lefesteni, sokkal könnyebb.
Tatai László polgármester elmondja, hogy 5 liter festék 35 ezer Ft.
Novák Edit aljegyző elmondja, hogy nem maradhat festetlenül, ha már ennyi pénzt költöttünk rá. 
Ballér Zoltán képviselő elmondja, hogy le kell takarni a térkövet, hogy ne csepegjen rá a festék. Megkérdezi, hogy az Anna hogyan érzi magát.
Tatai László polgármester elmondja, hogy elvan, festeget.
Ballér Zoltán képviselő elmondja, hogy a buszváró nincs egészen kész, a hátulja most lesz lebetonozva.
Tatai László polgármester megkérdezi, hogy mi van a felsői buszmegállóval.
Ballér Zoltán képviselő elmondja, hogy pontos méretet beszéljük meg.
Buzás Károly alpolgármester elmondja, hogy 3x2m elég lesz.
Jánosa-Bejczi Dóra képviselő elmondja, hogy komplettre kérj árajánlatot.
Ballér Zoltán képviselő elmondja, hogy elöl 210, hátul 205 cm elég lesz.
Tatai László polgármester elmondja, hogy a kapu mellé kell tenni.
Jánosa-Bejczi Dóra képviselő elmondja, hogy nem jó oda, a busz nem tud elfordulni, a sziget helyére kell tenni.
Tatai László polgármester elmondja, hogy van ott egy kuka.
Jánosa-Bejczi Dóra képviselő elmondja, hogy azt könnyebb átteni, mint a buszmegállót, ha rossz helyen van.
Ballér Zoltán képviselő elmondja, hogy megkeresés érkezett felé, hogy szeretnének egy aratási bankettot tartani a focipálya mellett. Pörköltet főznének.
Tatai László polgármester elmondja, hogy rendben, csinálják.
Jánosa-Bejczi Dóra képviselő megkérdezi, hogy megcsinálja az önkormányzat, vagy batyus legyen.
Tatai László polgármester elmondja, hogy nem csinálja meg, legyen batyus.
Ballér Zoltán képviselő megkérdezi, hogy mi lesz a sorsa a régi vas játékoknak a játszótéren.
Tatai László polgármester elmondja, hogy aki akarja vigye el. 
Som Brigitta képviselő elmondja, hogy a mókuskereket meg kellene csináltatni. Ki kell tenni a facebookra.
Novák Edit aljegyző elmondja, hogy csak úgy, hogy minden részével együtt elviszik. Ne engedjük meg, hogy  kivágják tőben, és ott maradjon a csonk.
Tatai László polgármester elmondja, hogy kitesszük.
Som Brigitta képviselő elmondja, hogy nem tettük ki a facebookra, hogy mire költöttük a jótékonysági bevételt.

Tatai László polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. július 20-i nyilvános ülés 17 óra 30 perckor berekeszti.
K.m.f.

Tatai László                            				          Ivanics Barbara
 polgármester							          jegyző

A jegyzőkönyv tartalmáért felel:
Novák Edit
							               aljegyző

